
DISSERTATIO  MEDICA 


INAUGURATIS, 

DE 

DYSPEPSIA. 


‘  piii5:rATio. 

SoLENNiBUS  hujus  Acadeiuise  inter  scholas  me^ 
dicas  illustrissimas  statutis  jubentibus,  ut  quisque 
summos  in  medicina  honores  ambiens,  disserta¬ 
tionem  inauguralem  de  aliqua  re  medica  scribat, 
ad  hanc  rem  perficiendam  memet  accingens,  de 

s. 

Dyspepsia  disserere  in  animum  induxi. 

Ingenium  equidem  et  doctrinam  ad  hoc  mu¬ 
nus  rite  fungiendum  mihi  quam  plurimum  de- 
esse  satis  scio ;  vestras  autem  fidei  humanitatique, 
spectatissimi  Viri,  meipsum  commendo,  tradoque  ; 
bona,  si  qua  tamen  sunt  bona,  vos  non  neglectu¬ 
ros  mihi  persuasum  habeo ;  maculis  errorihusque 

quibus  ne  abunde  scateat  vereor,  veniam  detis, 
vosque  bonos  facilesqiie  praebeatis,  oro. 

Corpus  humanum  plurimis  variisque  morbis 
est  obnoxium,  praecipue  si  fons  ipse  ex  quo  fluida 
solidaque  corporis  originem  ducunt  male  se  habet, 
multae  et  periculosae  affectiones  oriuntur. 

In  hoc  seculo,  voluptati,  luxuriae,  oranique  in¬ 
temperantiae,  plus  nimio  dedito,  ventriculi  morbi 
frequenter  sese  ostendunt. 

Non  solum  gulae  improbae  et  intemperiei  con¬ 
sulentes  ;  sed  etiam  ii  a  vino,  ciboque  parcentes, 
quive  sese  literis  avidius  dedunt,  vitam  sedentari¬ 
am  agentes,  ssepe  prava  concoctione  afficiuntur. 

Ventriculi  vitia  injurias  aliarum  partium  cor- 
,poris  humani  graves  cito  afferunt,  morbique  alias 
partes  corporis  invadentes,  citius  aut  serius  ven¬ 
triculum  affligunt,  et  munera  ejus  impediunt. 


MORBI  DEFINITIO. 

Difficillimum  est  morbum  de  quo  agitur 
accurate  definire.  Cullenus  ipse  enumeratio¬ 
nem  praecipuorum  ejus  signorum  in  definitionis 

locum  substituit.  Hujus  nosologi  celeberrimi  haec 
sunt  verba  : 

“  Anorexia,  nausea,  vomitus,  inflatio,  ructus, 
ruminatio,  cardialgia,  gastrodynia,  pauciora  sal¬ 
tem  vel  plura  horum  simul  concurrentia,  plerum¬ 
que  cum  alvo  adstricta,  et  sine  alio  vel  ventri¬ 
culi  ipsius  vel  aliarum  partium  morbo 


HISTORIA  MORBI. 

Inter  primaria  hujusce  morbi  signa  haec  an¬ 
numeranda  sunt,  nausea,  anxietas,  somnus  inquie¬ 
tus,  salivae  tenacis  viscosaeque  secretio,  glutinoso 
ori  conjuncta  ;  lingua,  maxime  ad  partem  posterio¬ 
rem,  sordibus  obsita ;  ponderis  et  plenitudinis  ven¬ 
triculi  sensus,  et  post  cibum  sumptum  molestia 
plus  minusve  gravis. 

Morbo  progrediente  vomitus,  inflatio,  ven¬ 
triculi  distentio  succedunt,  cruditate  ventriculi, 
parva  sorbendi  difficultate,  dolore  aegritudine¬ 
que  animi,  fere  comitantibus.  Interdum  vox 
prope  supprimitur,  dum  vertigo  quoque  cordis- 


*  Vide  Nos.  Method.  Gen.  Morb.  xliv. 

DE>DYSPEPSIA. 

que^  palpitatio,  aegrum  premunt,  j  Alvus  fere 
astricta  est ;  haec  autem  astrictio  nunc  nunc  diar¬ 
rhoea  gravissima  excipitur,  hincque  dolores  colici 
oriuntur. 

In  hoc  statu  dejectiones  saepissime  virides 
sunt,  aegerque  massa  parva,  rotunda,  dura,  Scy- 
balae  appellata,  per  anum  excernit. 

(i  Si  alvus  per  aliquot  dies  constitit,  tuncque  li¬ 
bere  solvitur,  haud  parvo  in  abdomine  torpore  do¬ 
loreque  aeger  afficitur,  et  urina  pallida  fit. 

Morbo  ingravescente,  ventriculi  dolor  gravior 
fit,  rariusque  intermittit,  cibus  saepe  rejicitur,  li¬ 
quoremque  amarum,  rancidum,  et  nonnunquam 
etiam  putridum,  evomit  aegrotans.  Nunc  appe¬ 
titus  valde  augetur,  nunc  autem  pene  deficit.  In¬ 
de  succedunt  capitis  dolor,  terrorque  ex  somno  ex¬ 
pergiscentis,  lingua  sordibus  oblita,  gustus  in  ore 
injucundus,  cum  acore  comitatus,  nec  desunt  ex¬ 
empla  quibus  spiritus  foetidus  factus  sit.  Uvu¬ 
la  interdum  et  velum  pendulum  palati  magno¬ 
pere  relaxantur,  dolorem  summum  afferentia. 
Oculi  hebescunt,  globique  dolore  afficiuntur.  Tin¬ 
nitus  quoque  aurium,  palpitatio  et  crebri  graves- 
,que  dolores  per  frontem  lancinantes,  aegrotum  vex- 

ant.  Pulsus  modo  tardus  fere  autem  velox,  sem- 
perque  debilis  atque  abnormis  fit;  membra,  et 
ventriculi  sedes  frigescunt,  dum  apud  quosdam 
animus  valde  irritabilis  metuque  oppressus  est. 

Qui  secus  quam  decuit,  deliciisque  interdictis 
dediti,  vixerunt,  ii  summa  siti,  crebro  vomitu,  ma- 
praesertim,  appetitus  defectu,  asthmate,  summa 
debilitate,  pallore  vultus,  languore,  et  demum  in- 
tumescentiis  aquosis,  affliguntur.  \1 

Cum  hucusque  perventum  est,  aeger  noctes  in¬ 
quietas  agit,  ex  somno  saepissime  expergiscens*. si 
se  vel  minimum  exercit,  summa  debilitate,  fatiga¬ 
tioneque  opprimitur ;  sensus  oculorum  hebes,  vul-^ 
tus  languidus  fit,  memoria  labat,  vigor  animi  ob¬ 
tusus,  nec  sine  m.axima  molestia  mente  uti  po¬ 
test,  et  mania  quoque,  humanorum  malorum  maxi¬ 
mum,  haud  raro  invadit. 

Hoc  statu  ventriculus  cibi  impatiens  paululum 
modo  retinere  potest ;  aut  interdum  motus  peri- 
stalticus  viscerorum  praeter  naturam  augetur,  et 
cruda  indigestaque  per  anum  excernuntur. 

Hic  morbus  in  anasarcam  frequenter  abit ;  hu¬ 
mores  aquosi  in  telam  cellulosam  cavitatesque  cor¬ 
poris  effunduntur;  crura,  manus,  et 'facies  tUr 

ment,  aliaque  hydropis  signa  sese  ostendunt ;  de  * 
mum  febris  hectica,  cum  sudoribus  nocturnis  et 
diarrhoea  colliquativa  aegrotos  miserandos  inva¬ 
dunt,  et  in  hoc  tandem  statu,  mors  cito  eos  vitae 
ej usque  doloribus  eripit. 


DIAGNOSIS. 

Hypochondriasis. — Hic  morbus  et  Dyspepsia 
saepe  conjunguntur;  £OS  temperamento  melancho¬ 
lico  imbutos  hypochondriasis  fere,  eos  autem  tem  ¬ 
peramenti  sanguinei  raro  invadit. 

Hi  qu  an  quam  duo  morbi  paucis  in  rebus  si¬ 
miles  sunt,  in  aliis  multum  dissident ;  acor  enim 
et  inflatio  in  bypochondriasi  nihilo  minus  graves 
quam  in  Dyspepsia  fortasse  evadant,  hypochon¬ 
driaci  rarius  vero  anorexia,  vel  affectionibus  vio¬ 
lentioribus,  corripiuntur. 

Quinetiam,  indicia  in  aetate  ineunte  Dyspepsiae 
saepe  apparent,  et  aetate  provectiore  frequentius 
mitescunt.  Hypochondriasis  contra  rarius  ante 
aetatem  mediam  sese  ostendit,  et  annis  senescenti¬ 
bus  signa  vulgo  augentur. 

Porro,  in  Dyspepsia  alvus  modo  laxa  modo 
pigra ;  in  hypochondriasi  vero  fere  semper  pigra. 

Hepatitis. — Dyspepsia  frequenter  ab  hepatiti¬ 
de  chronica  procedit ;  ergo  judicemus  oportet,  seu 
ventriculus  seu  hepar  primum  se  male  habeat. 

Hepatitide  chronica  correpti  dolores  fugaces  sae¬ 
pius  sentiunt,  qui  aere  per  os  erumpente  aliquan¬ 
do  alleviantur.  Illud  vero  pendere  videtur  a  presi- 
sura  hepatis  amplificati  super  ventriculum  dis¬ 
tentum,  ideoque  praecipue  post  cibum  sumptum 
apparet. 

Quinetiam,  hic  dolor  suam  sedem  crebro  mutat, 
et  humerum  dextrum  nonnunquam  infestat. 

Decumbente  quoque  super  sinistrum  latus,  dolor 
sensusque  gravitatis  et  plenitudinis  inhy  pochon- 
drio  dextro  aegro  plerumque  sentitur ;  ipsum  he¬ 
par  fere  amplificatur,  eoque  presso,  dolor  plus  mi- 
nusve  est. 

Podagra  Atonica. — Difficile  aliquando  est  in¬ 
ter  hos  duos  morbos  distinguere.  Si  aeger  subito 
cum  omnibus  Dyspepsiae  signis  tentetur,  et  prae¬ 
sertim  si  ejus  mrrjores  proclivitate  ad  podagram 

haBreditariam  imbuti  fuerint;  porro  si  juncturae 
minores  prius  male  se  habent  quam  ventriculi  af¬ 
fectiones  invadunt,  deinde  haec  mala  ad  diathesin 
arthriticam  imputare  licet.  Podagra  atonica  non 
ventriculum  solum,  aliquando  autem  viscera  tho¬ 
racis  infestat;  palpitationesque  cordis  violentae, 
vertigo,  deliquium  animi,  et  asthma,  cum  dolore 
'Capitis  nunquam  intermittente^  interdumque  pa¬ 
ralysi,  aegrum  o])primunt. 

Qui  aetate  provecti  sunt,  quique  luxuriae  vo¬ 
luptatibusque  sese  plus  nimio  dederunt,  eos^fere 
podagra  atonica  repente  invadit ;  dum  Dyspepsiae 
signa,  ineunte  aetate,  conspici  possunt,  diuque 
^  haud  graviores  existentes,  crescentibus  annis,laepe 
'mitescunt. 

Calculus  hiliarius. — ^-Si  dolor  ventriculi  cessat 
cum  ictus  supervenit,  vel  quando  calculi  biliares 
per  anum  dejiciuntur,  causa  deinde  morbi  exponi¬ 
tur.  Si  dolor  interdum  fere  intolerabilis  sit,  et 
intermissiones  saepe  habeat,  et  denique  si  aeger 
valetudine  aliter  bona  utatur,  deinde  calculos  in 
ductibus  biliariis  suspectum  habere  licet. 

<x  .  y  Calculus  %n  Vesica, — Ii  calculo  in  vesica  affec- 
-ti,  cupiditatem  frequentem  urinae  reddendae  senti- 
,unt;  urina  in  suo  cursu  dividitur;  dolorque  et  co¬ 
lor  post  urinam  redditam  urgent ;  extremitas  quo¬ 
que  urethrae  cruciatibus  quam  maximis  afficitur  ; 
pulsus  fere  naturalis,  et  aeger  alias  bene  se  babet. 

^  Post  equitationem  vel  ambulationem  omnes  do¬ 
lores  multum  augentur,  aegerque  aliquando  haema¬ 
turia  corripitur. 

In  Dyspepsia  non  illa  signa  solum  absunt,  sed 
^symptomata  omnia  fere  exercitatione  moderata 
jnitigantur.  r  '  ^  | 

'  y' ■  .  '  f. . 

^  Chlorosis. — Appetitus  in  Chlorosi  fere  semper 
multum  vitiatur,  et  desiderio  rerum  non  esculen- 
tarum  summo  saepius  corripitur ;  dum  qui  Dys- 
^  pepsia  laborant,  anorexia  et  aliis  signis  supra  me¬ 
moratis  tentantur. 

In  Chlorosi  tumores  quoque  molles  ab  initio  ap- 
^parent,  dum  in  Dyspepsia  non  nisi  ad  finem  versus 
sese  ostendunt. 

Denique,  in  Chlorosi  catam enia  retinetur,  sed  in 
Dyspepsia  idiopathica  rite  fluit,  diagnosin^ue 
inter  duos  morbos  praebet. 

Scirrhus  Pylori, — Iu  hoc  morbo  hypochondrii 
dextri  dolor  perpetuus  et  fixus,  post  cibum  sump¬ 
tum  augetur,  tumorem  aliquando,  pressione  ma¬ 
nus,  in  hypochondrio  dextro  percipimus,  et  post 
horam  fere  elapsam  vomitus  frequens  et  urgens, 
alvusque  semper  astricta  est. 

Quando  pylorus  inflammatione  corripitur,  pus 
subito  formatur,  quod  vel  per  os  vel  per  anum 
rejicitur. 


CAUS.E. 

' '!  -t. - 

In  prima  classe  causarum,  quae  in  ventriculum 
recepta,  eumque  male  afficiunt,  ea  sunt  ennume- 
randa,  viz.  repletio  frequens  et  immodica  ;  nimia 
in  usu,  vini  et  spiritus  stillati,  opii,  theae,  coffeae, 
tabaci,  amarorum,  &c.  indulgentia.  Ii  his  diu 

-kvV 

utentjs  pravam  concoctionem,  vix  ac  ne  vix  qui¬ 
dem  effugere  possunt. 

Nimia  distentio  ventriculi,  secretionem  succi 
gastrici  justam  prohibet,  cruda  indigestaque  mole 
ventriculum,  canalemque  alimentarium  afficiente ; 
ii  male  se  habent,  earum  munera  impediuntur, 
et  Dyspepsia  inducitur. 

Porro,  si  alimenta  nec  rite  manduntur,  nec  sali¬ 
va  bene  miscentur,  tunc  concoctio  difficilior  eva¬ 
dit. 

Usus  Vini  Intemperans. — Hic  liquor  fer- 
mentationem  acidam  cito  subit,  et  acorem  in  ven¬ 
triculo  promptius  gignit ;  usum  ejus  immodera¬ 
tum  debilitas,  semper  major  quam  excitatio  ante- 

« 

cedens,  sequitur.  Vinum  primum  stimulat,  brevi 
autem  vel  somnum  vel  soporem  inducit,  et  sapo¬ 
re  ingrato,  siti,  et  debilitate  totius  corporis  gene¬ 
rali,  hominem  tentat. 

Spiritus  stillat itii  usus  nimius.— J-Aquoves 
spirituosi  plus  etiam  excitant,  imaginationem  vi¬ 
vificant,  immodiceque  hausti  saepe  delirium  affe¬ 
runt  :  haec  autem  excitatio  sensu  frigoris,  nausea, 
anorexia,  cum  aliis  debilitatis  corporis  generalis 
signis,  succeditur :  ventriculus  citius  aut  serius, 
irritabilis,  debilis,  infirmusque  redditur,  et  oninia 
Dyspepsiae  signa  in  pejus  ruunt  :  tremoresque, 
paralysis,  somnus  perturbatus,  et  intumescentia 
-aquosa,  cum  affectionibus  hepatis,  demum  superve- 

•  ,  'Ifi  ‘ziS 

nmnt 

Opium. — Opium  nervos  ventriculi  afficere  vi¬ 
detur,  debilitatem  musculosarum  fibrarum  indu¬ 
cens,  et  ita  vires  naturales  minuens.  Opium 
primo  corpus  stimulat,  inde  autem  debilitas  mul¬ 
to  major  semper  sequitur. 

Apud  Tureos,  et  quoque  apud  nostrates,  exem¬ 
pla  plurima  habemus,  in  quibus  mala  opii,  in  mag¬ 
nis  dosibus,  adbibiti,  non  immediate  apparent.  Sed 
citius  aut  serius  ejus  usu  continuato,  munera  va¬ 
ria,  et  animalia,  et  ad  mentem  pertinentia,  affici¬ 
untur. 

N^icotiana  Tabacum. — Haec  planta  sive  man¬ 
datur,  sive  fumi  forma  sumatur,  injurias  insignes 
ventriculo  adfert ;  glandulasque  salivares  stimu¬ 
lans,  ad  jacturam  nimiam  salivae  incitat :  ab  effec¬ 
tibus  fumi  sedativis,  in  doloribus  violentis  colicis 
saepe  usurpatur. 

In  ventriculum,  sub  quavis  forma  recepta,  plu¬ 
rimum  sedat :  et  hinc  ventriculi  nervos,  atoniam 
fibrarumque  musculosarum  debilitatem  inducens, 
afficere  videtur. 


ThecB  Infusio  Foliorum^  in  primis  viridis 

theae,  hausta  meracior  et  calida,  ventriculo  pluri¬ 
mum  nocet.  Noster  Gregory  in  suis  praelectio¬ 
nibus,  hoc  quoque  confirmat. 

Coffea,  haud  aeque  ac  thea,  ventriculo  nocet ; 
alvum  veruntamen  promptius  supprimit. 

Amara,  diu  adhibita,  concoctionis  vim  debi¬ 
litant,  iisque  praeterea  cum  alcohole  fere  mixtis, 
usus  eorum  continuatus  habitum,  foecundiores  ca¬ 
lices  spiritus  stillati  hauriendi,  malum  inferre  po¬ 
test. 

In  secunda  causarum  classe,  quae  totum  corpus 
vel  partes  quasvis  afficiunt,  ea  habenda  sunt,  et 
actione  quorum  ventriculus  postea  male  se  ha¬ 
bet.  .  ^ 

Vita  iners,  nimium  studii,  hahitusve  animi  de¬ 
primentes,  atomiam  debilitatem  que  ventriculi  in¬ 
ducere  videntur,  secretiones  languent,  ailvus  tarda¬ 
tur,  et  ictus  cordis  arteriarumque  debilitatur. 

Quinetiam  Dyspepsia  Idiopathica  ex  aliis  cau¬ 
sis,  nempe,  aere  impuro,  vomitu  frequente,  rejec¬ 
tione  salivaa,  frigore  cum  humore  conjuncto,  Venere 
plus  aequo  culta,  &c.  &c.  ortum  ducat. 

Sanitate  generali  affecta,  aut  cum  irritatio  mag¬ 
na,  ex  morbo  locali  originem  trahens,  aegrum  vex¬ 
at,  ventriculus,  ex  intimo  consensu  inter  eum  va¬ 
riasque  corporis  partes  intercedente,  haud  dubio 
afficitur. 


SYMPTOMATUM  RATIO. 

Anoreccia. — Fibris  musculosis  succi  gastrici 
satis  secernere  haud  valentibus,  aut  eo,  quem  se¬ 
cernunt,  vitiato,  appetitum  deficere  verisimile  est. 

Ventriculo  debili,  cibi  desiderium  diminui,  usus 
satis  docet. 

Nausea  et  Vomitus^  ab  eodem  causa  ortum 
ducunt,  nam  quum  ventriculus  molestia  quadam 
opprimitur,  natura  id  quod  dolet  expellere  cona¬ 
tur.  Inde  nausea  primo  oritur,  motum  antiperis- 
talticum  inducens,  postea  diaphragmatis  musculo¬ 
rumque  abdominalium  ope  vomitus  plenus  effer¬ 
tur. 

Inflatio  et  Ructus.— \ Qwtxiowlo  etiam  sano 
qusedam  fermenta tio  iiiesse  videtur,  sed  aer  sic  ge- 

neratus  cito  absorbetur ;  multam  concoctio  mala 
fermentationem  efficit,  aereque  ventriculus  disten¬ 
ditur. 

Ex  experimentis  in  aera  e  ventriculo  evolutum 
nuper  factis  consistere  ex  oxygenio,  hydrogenio, 
acido  carbonico  et  azotio  patet,  cujus  azotium 
multum  majorem  partem  efficit :  ratioque  cur 
hoc  tantum  superest  esse  videtur,  quod  cum  aliis 
aeribus  sese  non  facile  conjungit. 

Aer  quoque  cibo  mistus  est,  et  in  ventriculum 
receptus  absorbitur,  nonnullus  etiam  a  vasis  san¬ 
guinem  vehentibus  secerni  existimatur. 

Doctor  Gordon,  nuper  Edinburgi  defunctus, 
aera  in  ventriculo  eorum  prava  concoctione  labo¬ 
rantium,  causam  palpitationis  cordis,  et  pulsus^^in- 
termittentis  esse,  credebat ;  propterea  quod  eis  me- 
dicamentis  quae  aerem  a  ventriculo  depellunt,  haec 
signa  semper  mitigantur. 

Cardialgia  et  Gastrodynia.^ — Concoctione  in' 
vitiata  acri  humore  ventriculus  vulgo  afficitur^ 
qui  mucum  praesertim  apud  cardiacum  cito  corro- 


* 

dit,  sensumque  acrem  ardentemque,  qui  per  oeso¬ 
phagum  ad  os  usque  interdum  attingit. 

Ex  spasmo  fibrarum  ventriculi  musculosarum, 
gastrodynia  suam  originem  trahit. 

Alvi  Tarditas,  ex  torpore  et  debilitate  fibra¬ 
rum  ventriculi  musculosarum  longitudinalium, 
et  intestinorum,  justo  ventriculi  tono  amisso,  or¬ 
tum  ducit ;  alimentaque  per  pylorum  in  duode¬ 
num  tardius  propelluntur,  hinc  motus  peristalticus 
solitus  partes  apud  superiores  haud  satis  excita¬ 
tus,  intestinis  in  majoribus  ad  rectum  versus  de¬ 
scendens,  tardior  etiam  evadit. 


PROGNOSIS. 

Hic  morbus,  quamvis  plerumque  haud  facilis 
medendi,  periculo  sine  magno,  diu  durare  potest. 
Cum  aegrotum  recentissime  invaserit,  et  causa  pla¬ 
na  sit  ejus  stimuli  defectus,  sine  quo  valere  non 
possumus,  nempe  exercitationis,  puri  aeris,  vel 
cibi  aut  non  idonei,  aut  parum  nutrientis  ;  tunc, 
cum  bis  causis  facile  obstari  possit,  bonum  exi¬ 
tum  sperare  licet. 

Sed  si  illos,  qui  aetate  provectiore  sunt,  invadat, 
si  idoneis  saepe  levata  sit  remediis,  iterum  iterum- 
que  revertens,  si  morbi  graviores,  ut  febris  hecti- 
ea,  hydrops,  aut  cachexia  generalis,  superveniant, 
tunc  multum  periculi  sane  aegrotis  affertur. 


RATIO  MEDENDI. 


Ad  hunc  morbum  sanandum,  auctore  celeber¬ 
rimo  CuLLENO,  tria  necessaria  sunt  habenda. 
Primo,  causas  remotas  vitemus ;  deinde,  quae  mor¬ 
bum  augent,  ea  signa  pellamus;  denique,  ventricu¬ 
li  tonum  confirmemus,  oportet. 

Si  digestio  depravata  ex  aliquibus  causarum 
supra  memoratarum  oriatur,  nempe,  usu  vini,  opii, 
&c.  &c.  nimio,  morbus,  his  omnino  relictis,  saepe 
tollitur,  praesertim  si  aegrotus  sit  juvenis,  viresque 
nunquam  antea  morbis  affectae,  apud  ventriculum 
vini  stimulo,  aut  spirituum  usui  diu  assuetum,  ea 
repente  non  sunt  relinquenda,  nam  morbi  gravio- 

res  pestiferique  sequi  possunt.  Eos  his  diu  assue¬ 
tos  vini  cyathos  aut  duo  etiamnum  haurire  opor¬ 
tet  ;  immodicus  autum  usus  omnino  prohiben¬ 
dus. 

Qu80^  signa  morbum  augent  continuantque  ut 
pellamus,  interdum  vix  fieri  potest.  Si  appetitus 
deficit,  si  nausea  adest,  et  ponderis  aegritudinisque 
sensus  in  ventriculo,  ortum,  ut  videtur,  ex  cibis 
crudis  praveque  concoctis  ducens,  lenis  emeticus, 
quippe  qui  ventriculum  exinanire  possit,  dandus 
est.  Sed  emetiei  saepius  adhibiti  injuriam  haud 
parvam  afferunt,  nam  et  ventriculi  tonum  debili¬ 
tant  et  Dyspepsiam  gignunt.  Ventriculum  por¬ 
ro  perpurgare  possumus,  Magnesia,  pulvereque 
Rhei  palmati.  Partes  Magnesiae  tres,  Rhei  palma¬ 
ti  pulveris  una.  Zingiberis  pulveris  semisse  com¬ 
misceantur,  et  circiter  drachma  ante  prandium  ad- 

i 

habeatur.  Pulvis  Rhei  palmati  melius  Jalapo, 
ventriculo  placere  videtur  *,  quum  aegro  magnesia 
displicet,  grana  pilulae  Rhei  compositi  pauca  ad¬ 
hiberi  possunt.  Purgantibus  drasticis  ut  et  eme¬ 
ticis  objici  solet ;  nam  utraque  ventriculum  debi¬ 
litant  ;  et  ventriculo  multum  debilitato- cibus  fre- 

<][nens  ejicitur.  Sed  si  vomitus  levis  est,  signaque 
mitigari  videntur,  inde  hoc  cogitandum  est  cona¬ 
tus  naturae  ad  id,  unde  dolor  oritur,  ejiciendum  ; 
sed  immodicus  longeque  continuatus  ventriculi 
vires  attenuat,  valdeque  periculosus  habendus 
est. 

Ad  vomitus  violentos  impediendos,  opium  aut 
in  ventriculum  receptum,  aut  ad  epigastrii  regio¬ 
nem  forma  cataplasmatis  admotum,  haustus  effer¬ 
vescens,  epispastica,  et  sinapismata,  adhiberi  de¬ 
bent.  Ventriculo  dolore  acuto  affecto,  anodyna, 
enema  per  anum  injecta,  plurimum  valent ;  nec 
desunt  medici  qui  salem  communem  in  ventricu¬ 
lum  receptum,  multum  vim  ad  vomitum  immodi¬ 
cum  cohibendum,  habere  credant. 

Doctor  Home,  semiuncia  purse  Sodse  Muriatis 

It 

in  quatuor  aquae  unciis  soluta,  cum  duobus  Acidi 
Muriatici  drachmis,  ad  nauseam  vomitumque  al- 
leviandum  uti  solet ;  hujus  semidrachma  pro  dose 
sumatur. 

In  illa  affectione  gravi  gastrodynia,  ex  contrac¬ 
tione  fibrarum  ventriculi  musculosarum  spasmo¬ 
dica,  oriente,  medicamenta  antispasmodica,  sicuti, 

Ammouia,  Moschus,  ^Ether  sulphuricus,  et  Gum- 
mi  foetida,  inter  optima  sunt  enumeranda.  Oxy- 
dum  Bismuthii  etiam  multum  laudatur.  Sed  ex 
omnibus  remediis  quae  adhiberi  solent,  Gpium  plu¬ 
rimum  pollere  videtur. 

Ad  alvum  autem  purgatu  curandum,  quidam 
Rheum  palmatum,  Magnesiam,  mitioraque  laxan¬ 
tia,  catharticis  salinis  anteponunt. 

Cumque  causa  hujus  morbi  interdum  sit  alvus 
astricta,  necesse  est  ut  ad  viscera  evacuanda  cona¬ 
tus  quotidie  fiat,  et  quamvis  primo  parum  profi¬ 
ciat,  tamen  quotidiano  usu  alvus  solutior  evadat, 
atque  viscera  singulis  diebus  ad  justum  que  tem¬ 
pus  evacuantur. 

Ventriculum  ad  firmandum  vimque  corporis 
corroborandam,  aera  ruris  purum,  cum  exercita¬ 
tione  modica,  plus  omni  medicina  valere,  nemo 
tam  rudis  tamque  indoctus  est  qui  non  sciat ;  ad 
hoc  quidem  clarissimus  Doctor  Gregor y,  in  suis 
de  Medicina  Practica  praelectionibus,  auditorum 
animos  maxime  convertit ;  nihil  affirmare  dubi¬ 
tans  quin  aer  purus,  exercitatioque  modica,  mul¬ 
tam  ad  valetudinem,  et  ad  tonum  ventriculi  jus¬ 
tum  reducendum,  conferat. 


DE  DYSPEPSIA. 


SI 

Amara,  non  diu  sine  intermissione  adhibita,  uti¬ 
lia,  ad  vires  corporis  firmandas,  inveniuntur.  Ho¬ 
rum  tonica  vegetabilia,  Cinchona,  Quassia,  Co¬ 
lumba,  Gtviltian%  Anthemis  nobilis,  optima  esse 
videntur  ;  et  tonicorum  fossilium,  variae  ferri  prae¬ 
parationes,  nempe.  Tinctura  muriatis  ferri,  Carbo- 
nas  ferri,  &c.  &c.  inter  caetera,  eminent.  Carbo- 
nas  ferri  praecipitata,  extractumque  Cinchonae,  in 
pilulas  factum,  multum  signis  dyspepticis  leva¬ 
menti  afferunt. 

Utentibus  ferri  praeparationibus,  excrementa 
nigri  coloris  sese  ostendunt. 

Oxydo  ferri  interdum  bene  uti  possumus,  et 
hujus  quinque  ad  decem  grana  per  singulas  dies 
sumantur.  Aquae  chalybeatae  et  minerales  in  dys¬ 
pepsia  non  sine  fructu  bibuntur,  visque  earum  ad 
valetudinem  firmandum  magnopere  augetur,  quum 
apud  fontem  hausti  fuerint,  nam  mens  aegri,  variis 
ludis  apud  ea  loca  inveniendis,  delectatur, ^  tris¬ 
tiumque  meditationum  et  curarum  obKviscitur. 

Ex  vi  balnei  frigidi  tonica  iis  dyspepsia  affectis 
multum  boni  saepissime  oritur.  Primo,  tamen 
ima  aquae  tepidae  cum  quatuor  frigidae  partibus 

misceatur,  deinde  temperiem  gradatim  minuendo 
^ger  melius  sese  habebit.  Balneum  autem  plu¬ 
viale  sine  dubio  multum  anteponere  debemus. 

In  hoc  morbo  diaBta  nutriens  facilisque  concoc¬ 
tionis  esse  debet.  Cibo  animali,  olere  mixto,  ho¬ 
mo  plerumque  gaudet ;  sed  ut  in  hoc  morbo  olus 
facillime  in  ventriculo  acescit,  cibus  animalis  prae¬ 
cipue  sumatur,  cura  adhibita  ut  recte  mandatur, 
et  portio  modica,  tempore  uno,  capiatur. 

Dyspepticis  jejunia  longa  multum  nocent.  In¬ 
ter  cibi  capiendi  tempora  non  amplius  spatio  tri¬ 
um  aut  quatuor  horarum  intercedere  debet.  Ci¬ 
bus  opimus,  oleosus,  praesertim  pistorius,  est  evi¬ 
tandus. 

In  Dyspepsia  aquam  bibere  praestat,  sed  vini 
pauca  pocula,  qualia  vini  Maderemis,  haud  omni¬ 
no  interdicenda  sunt.  Sed  si  his  ventriculus  ma¬ 
le  sese  habet,  aciditasque  gignitur,  spiritus  multa 
aqua  diluti  paululum  in  ejus  locum  substituatur. 
Sed  usum  hujus  immoderatum,  praecipue  stillati, 
interdicamus  oportet. 

Quin  ventriculi  affectio  irritationem  aut  morbos 
aliarum  corporis  partium  sequitur,  tunc  morbi 

alius  vel  irritationis  symptomaticus  est.  Hinc« 
que  patet  causam  primariam  tollere  oportet. 
Hac  autem  sublata  ventriculum  in  pristinum 
statum  redeuntem,  muneribusque  solitis  fungen* 
tem,  plerumque  invenimus. 


FINIS. 

